EkBass/fiwiki-20250220-pages-articles huggingface dataset:
Perrault

Perrault on muun muassa seuraavien henkilöiden sukunimi: * Charles Perrault (1628–1703), ranskalainen kirjailija * Claude Perrault (1613–1688), ranskalainen lääkäri, tiedemies ja arkkitehti, Charles Perrault'n veli * Dominique Perrault (s. 1953), ranskalainen arkkitehti ja kaupunkisuunnittelija * Joël Perrault (s. 1983), kanadalainen jääkiekkoilija * Léon Bazille Perrault (1932–1908), ranskalainen taidemaalari * Nicolas Perrault (1624–1662), ranskalainen jansenistinen teologi ja amatöörimatemaatikko, Charles ja Claude Perrault'n veli * Pierre Perrault (1611–1680), ranskalainen virkamies ja hydrologi, Charles ja Claude Perrault'n veli
Muurlan lasi

Muurlan lasi on suomalainen vuodesta 1974 Muurlassa toiminut lasitehdas. Sen perustivat Jaakko Uoti, insinööri Juhani Ruuskanen, DI Kalevi Lystimäki, lasinpuhaltajat Pertti ja Olli Kähönen sekä suunnittelija Tauno Wirkkala. Yrityksen lasituotteiden tuotekehitys ja mallinnos tapahtuu edelleen Muurlassa, vaikka tuotantoa on nykyään myös muualla Euroopassa. Yrityksen virallinen nimi on Muurla Design Marketing Oy, jonka aputoiminimenä on Muurlan Lasi. Lasiesineiden lisäksi Muurla Design Marketing Oy suunnittelee, myy ja markkinoi käyttö-, sisustus- ja lahjatavaroita muistakin materiaaleista kuin lasi. Muurlan sisaryhtiöllä, Suomen Viilupuu Oy:llä on viilupuutuotteisiin erikoistunut tehdas Pieksämäellä. == Lähteet == == Aiheesta muualla == * Yrityksen kotisivut Luokka:Muurla Luokka:Suomen lasitehtaat
Suomen paras kuoro (televisio-ohjelma)

Suomen paras kuoro oli vuosina 2009 ja 2011 Yle TV2-kanavalla esitetty musiikkiohjelma, jonka suoriin lähetyksiin kilpailemaan ylsi 12 kuoroa. Juontana toimi Timo Koivusalo ja vakiotuomareina Seppo Murto ja Tomi Metsäketo.Suomen paras kuoro 2009 - Suoraa kuoroviihdettä TV2:n lauantai- illassa Jokaisessa jaksossa nähtiin myös yksi vieraileva tuomari. == Ensimmäinen tuotantokausi == Ensimmäinen tuotantokausi alkoi 5. syyskuuta 2009.Syksyllä lauletaan, - ja urakalla Kuorot 2009 Kisan voitti Kuopion Nuorisokuoro ja toiseksi tuli Philomela Helsingistä.Kuopion Nuorisokuoro on Suomen paras kuoro 2009 === Kuorot === * Sibelius-lukion kamarikuoro, Helsinki * Carmeninae, Turku * Lahden Gospelkuoro, Lahti * Higher Ground Vocals, Helsinki * Philomela, Helsinki * Kuopion nuorisokuoro, Kuopio * Könsikkäät, Helsinki * Äänipäät, Veteli * Pytinki-kuoro, Siikajoki * Grex Musicus, Helsinki * Naiskuoro Viihdepiikkarit, Haukipudas * Aino, Turku == Toinen tuotantokausi == Toinen tuotantokausi alkoi 19. helmikuuta 2011.Suomen Paras Kuoro 2011 starttasi Kuorot 2011 Kisan voitti Hankasalmelta kotoisin oleva Voice, toiseksi tuli Ruamjai Jyväskylästä ja kolmanneksi Prima Vista Järvenpäästä.Voice on Suomen paras kuoro 2011 === Kuorot === * Ruamjai, Jyväskylä * Prima Vista, Järvenpää * Aventur, Helsinki * Sibelius-lukion kamarikuoro, Helsinki * Rokki Soi, Oulu * Aiolis, Kerava * Teekkarikuoro, Tampere * Voice, Hankasalmi * Espoon Laulu, Espoo * Sekakuoro Kulkuset, Turku * Ruppukuoro, Helsinki * Vanajan Laulu, Hämeenlinna == Lähteet == == Aiheesta muualla == * Suomen paras kuoro Facebook-sivut Luokka:Yle TV2:n televisio- ohjelmat
Tyttökuningas

Tyttökuningas () on vuonna 2015 ensi-iltansa saanut historiallinen draamaelokuva, jonka on ohjannut Mika Kaurismäki. Se kertoo kuningatar Kristiinan elämästä Ruotsin hallitsijana 1600-luvulla. Elokuva syntyi kansainvälisenä yhteistuotantona, ja se kuvattiin Suomessa Turun seudulla. Suuri osa kuvauksista tehtiin Turun linnassa. Päähenkilöä näyttelee ruotsalainen Malin Buska, ja käsikirjoituksesta vastasi Michel Marc Bouchard. Elokuvassa puhutaan englantia ja jonkin verran ranskaa. Elokuvan kirjoitti kanadalainen Michel Marc Bouchard, jonka ranskankielinen alkuperäiskäsikirjoitus käännettiin kuvauksia varten englanniksi. Kaurismäen mukaan englanninkielinen toteutus oli ainoa järkevä ratkaisu elokuvan kannalta, vaikka todellisuudessa aikakauden hovikieli olikin ranska. Elokuvassa käsiteltyjä aiheita ovat muun muassa kolmikymmenvuotinen sota, vapaa tahto, tieteiden vaaliminen sekä Kristiinan ja hovineito Ebba Sparren välinen suhde. Sparrea näyttelee Sarah Gadon ja Kristiinan holhoojaa Michael Nyqvist. Tyttökuninkaan kuvauksiin käytettiin 37 päivää, ja sen valmistaminen maksoi noin 6,5 miljoonaa euroa. Mika Kaurismäen mukaan historiallisen elokuvan tekemisen perinteet puuttuvat Suomesta, joten tuotantohenkilökunta oli alusta pitäen itse vastuussa pukujen ja lavastusten toteuttamisesta. ==Rooleissa== == Vastaanotto == Tyttökuningas sai maailmanensi-iltansa Montrealin kansainvälisillä elokuvajuhlilla 4. syyskuuta 2015. Siellä Malin Buskalle myönnettiin parhaan naisnäyttelijän palkinto ja Tyttökuningas valittiin yleisön suosikiksi. Suomessa elokuvan ensi-ilta oli 11. joulukuuta 2015. The Hollywood Reporter -lehden kriitikko Stephen Dalton arvosteli elokuvaa siitä, että se asettaa siirappisen melodraaman tunteellisen, psykologisen ja poliittisen syvyyden edelle. == Lähteet == == Aiheesta muualla == Luokka:Mika Kaurismäen ohjaamat elokuvat Luokka:Historialliset draamaelokuvat Luokka:Vuoden 2015 kanadalaiset elokuvat Luokka:Vuoden 2015 ranskalaiset elokuvat Luokka:Vuoden 2015 ruotsalaiset elokuvat Luokka:Vuoden 2015 saksalaiset elokuvat Luokka:Vuoden 2015 suomalaiset elokuvat Luokka:Jussi-palkitut elokuvat
Luettelo folk metal -yhtyeistä

Tämä on aakkosellinen luettelo folk metal -yhtyeistä. Mukana on myös yhtyeitä folk metalin alalajeista kuten kelttimetalli, keskiaikametalli ja viikinkimetalli. == Luettelo nimen mukaan == __NOTOC__ === A === *Aes Dana *Alestorm *Amorphis *Arkona *Arraigo *Asmegin *Auringon Hauta === B === *Battlelore *Bloodywood *Brymir === C === *Cadacross *Capitation *Ch'aska *Cruachan === D === *Deadkubun === E === *Eluveitie *Elvenking *Ensiferum *Equilibrium === F === *Falkenbach *Finntroll *Finsterforst *Folkearth *Frosttide === G === *Geasa *Glittertind === H === *Heidevolk *Heorot === I === *In Extremo === K === *Kampfar *Kivimetsän Druidi *Korpiklaani *Kranium *Kromlek *Kukulcan === L === *Lumsk *Lyriel === M === *Metsatöll *Moonsorrow *Morgenstern *Mägo de Oz *Månegarm === N === *Nachtgeschrei *Nokturnal Mortum *Nomans Land === O === *Orphaned Land *Otyg === P === *Pagan Reign *Poropetra *Primordial === R === *Russkaja === S === *Sammontakojat *Sig:Ar:Tyr *Skálmöld *Skyclad *Skyforger *Solgrav *Subway to Sally *Svartsot === T === *Thyrfing *Thyrien *Thors hammer *Thronar *Trollfest *Turisas *Týr === V === *Valkyria *Verjnuarmu *Vintersorg *Vaktikal *Vorna === W === *Waylander *Wolfchant *Wuthering Heights === X === *XIV Dark Centuries ==Lähteet== Folk metal *
Juho Menander

Juho (Johan) Menander (17. joulukuuta 1841 – 16. lokakuuta 1894) oli suomalainen kirkkomaalari. Menanderin vanhemmat olivat Kokemäen Paistilan Köönikän torppari Juho Vilhelm Juhonpoika ja Maria Kristina Matintytär. Hän työskenteli aluksi renkinä Kullaalla ja Kokemäellä kunnes lähti opiskelemaan Turkuun. Menander oppi Turussa luku- ja kirjoitustaidon Bell-Lancaster- koulussa jossa yksi opettaja opetti suurta oppilasmäärää niin että oppilaat oli jaettu pieniin ryhmiin ja pidemmälle opinnoissa päässeet oppilaat toimivat opettajan avustajina opetuksessa. Hän sai myös sukunimensä koulussa (Meinander=kunnon mies). Vuonna 1857 hän muutti Punkalaitumelle mäalariksi. Hän toimi Punkalaitumella myös sunnuntaikoulun pitäjänä ja jonkin aikaa kiertokoulun opettajana. Lisäksi Menander oli kunnallislautakunnan jäsenenä ja kuntakokouksen esimiehenä. Juho Menander on maalannut vuonna 1872 Vesilahden kirkon lehterien reunoilla olevat Raamatun henkilöitä esittävät kuvat käyttäen mallina vuoden 1642 Raamatun kuvitusta.Aamulehden kuvakisa 16.12.2013 : Kuva kirkon lehterin reunuksesta Nähtävyyksiä Vesilahdessa : Vesilahden kirkko Menander oli naimisissa vuodesta 1864 Ulla (Ulrika) Nygrenin (1838–1901) kanssa. Heillä oli kahdeksan lasta joista nuorin oli Toijalan yhteiskoulun rehtorina 40 vuoden ajan toiminut Väinö Ilmari Suvanto (1881–1949). Liisa Suvanto : 40 vuotta akaalaislasten Pappana - V.I. Suvanto oli arvostettu auktoriteetti ja aktiivinen toimija, Akaan Seutu 15.7.2014 (Google välimuistissa) == Lähteet == Luokka:Suomalaiset taidemaalarit Luokka:Vuonna 1841 syntyneet Luokka:Vuonna 1894 kuolleet
Juha Bäck

Juha Bäck (s. 21. heinäkuuta 1976 Pieksämäki) on suomalainen entinen maastohiihtäjä, joka oli erikoistunut sprinttihiihtoon. Hän edusti Hämeenlinnan Hiihtoseuraa. Bäckin perhe muutti Pieksämäeltä Toijalaan Bäckin ollessa 4-vuotias, ja hän aloitti hiihdon harrastamisen Toijalan Vauhdissa. Hämeenlinnan Hiihtoseuraa hän siirtyi edustamaan 15-vuotiaana.akaanseutu.fi Bäck kilpaili vuosina 2000–2007 seitsemässä maailmancupin osakilpailussa, jotka kaikki olivat sprinttejä. Hänen ensimmäinen maailmancup-kilpailunsa oli vapaan hiihtotavan sprintti Lahdessa 3. maaliskuuta 2000. Maailmancupin pistesijalle Bäck ylsi kerran: 5. maaliskuuta 2005 Lahdessa sijoituttuaan perinteisen hiihtotavan sprintissä 30. sijalle. Bäck osallistui Italian Tarvisiossa järjestettyihin Universiadeihin 2003, joissa hän sijoittui vapaan hiihtotavan sprintissä seitsemänneksi ja 10 kilometrin perinteisen hiihtotavan kilpailussa 46. sijalle. SM-kilpailuissa Bäck saavutti hopeaa vapaan hiihtotavan sprintissä Keravalla 2000. == Lähteet == Luokka:Suomalaiset maastohiihtäjät Luokka:Vuonna 1976 syntyneet Luokka:Elävät henkilöt
DistroWatch

DistroWatch on englanninkielinen sivusto, joka esittelee Linux- jakelupaketteja. Näiden lisäksi sivustolta löytyy tietoja muista avoimen lähdekoodin käyttöjärjestelmistä, kuten OpenSolaris, Minix ja FreeBSD. Sivustolla on tietoja useasta sadasta käyttöjärjestelmäpaketista. Sivusto aloitti toimintansa vuonna 2001. Se rahoittaa toimintansa lahjoituksilla ja käyttöjärjestelmälevyjen myynnillä. Tammikuussa 2025 uutisoitiin, että Facebook on asettanut esteitä viesteihin, jotka linkittävät Distrowatch- sivustolle. Metan työntekijä kertoi myöhemmin tämän olleen virhe haittaohjelmien tunnistuksessa. == DWW == Sivustolla julkaistaan maanantaisin aihetta ajankohtaisesti käsittelevä Distrowatch weekly (DWW). Vuodesta 2008 lähtien DWW:n kirjoittaja on ollut Chris Smart. == Suosiolista == Distrowatchin suosiolista kertoo sen, kuinka monta kertaa on käyty päivittäin mitäkin jakelupakettia esittelevällä Distrowatchin sivustolla. Distrowatchin suosiolista ei suoraan kerro jakelupaketin yleisyydestä, käyttökelpoisuudesta tai markkinaosuuksista. == Lähteet == == Aiheesta muualla == * Distrowatch.com – Virallinen kotisivu * Distribution ”popularity” Luokka:Linux-verkkosivustot
Valeri Rodohlebov

Valeri Rodohlebov (s. 6. marraskuuta 1972) on venäläis-suomalainen maastohiihtäjä. Hän edusti Suomessa Imatran Hiihtäjiä ja Kuusamon Erä- Veikkoja. Rodohlebov edusti urallaan sekä Venäjää että Suomea. Maailmancupissa hän edusti Venäjää yhdessä kilpailussa: 3. tammikuuta 1998 Toksovassa hiihdetyssä 30 kilometrin vapaan hiihtotavan kilpailussa, jossa hänen sijoituksensa oli 47. Syksyllä 2004 Rodohlebov sai Suomen kansalaisuuden.Rodokhlebov kiilasi MM-joukkueeseen, yle.fi 6.2.2005 Hän edusti vuosina 2004–2005 Suomea kuudessa maailmancupin osakilpailussa, joissa hänen paras saavutuksensa oli 47. sija 15 kilometrin perinteisen hiihtotavan kilpailussa Kuusamossa 26. marraskuuta 2005. Rodohlebov voitti SM-kilpailuissa 2005 yhdistelmäkilpailun kultaa minuutin erolla, ja nousi Suomen joukkueeseen Oberstdorfin MM-kisoihin 2005 alustavan 12 miehen kisajoukkueen ulkopuolelta. Hän oli aiemmin edustanut Venäjää kolmissa nuorten MM-hiihdoissa, mutta aikuisten tasolla MM-kisat olivat hänen ensimmäisensä. Oberstdorfissa Rodohlebov sijoittui yhdistelmäkilpailussa 53. sijalle ja 50 kilometrin perinteisen hiihtotavan kilpailussa 41. sijalle. Venäjän-mestaruuskilpailuissa Rodohlebov voitti 50 kilometrin kilpailun vuonna 1995. SM-kilpailuissa hän saavutti yhden henkilökohtaisen mestaruutensa ohella kultaa viestissä 2003Erä- Veikot ja Ounasvaara viestivoittoihin ja 2005Kuusamon Erä-Veikot miesten viestin voittaja sekä sprinttiviestissä 2006Kuusamo otti niukan voiton, kaikki Kuusamon Erä-Veikkojen joukkueessa. == Lähteet == Luokka:Venäläiset maastohiihtäjät Luokka:Suomalaiset maastohiihtäjät Luokka:Vuonna 1972 syntyneet Luokka:Elävät henkilöt
Hartikkalampi (Ikaalinen)

Hartikkalampi eli Hartikanlampi on Pirkanmaalla Ikaalisten Riitialassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Hartikkalampi on osa Vääräjoen aluetta. == Maantietoa == Lampi on 130 metriä pitkä ja 70 metriä leveä. Se sijaitsee peltoaukean keskellä yli 100 metriä Vääräjoen itäpuolella. Lammen lähiympäristö on kuitenkin suota, johon laskee kaksi pelto-ojaa. Sen yhtä pitkä laskuoja yhtyy jokeen pari kilometriä Vääräjoen joensuusta. Sen rantaan on rakennettu kiinteistö ja vapaa-ajan asunto, joille johtaa tiet 150 metrin etäisyydeltä ohittavalta seututieltä 276. == Historiaa == Vuoden 1959 peruskartassa lammella ei ollut vielä piirrettynä laskuojaa eikä siihen johtanut suo- tai pelto-ojia. Vuoden 1984 laskuoja oli jo kaivettu ja lammen rannalla sijaitsivat jo nykyiset asunnot. == Lähteet == Luokka:Vääräjoen alue Luokka:Ikaalisten järvet
Tähtiportti (yhtye)

Tähtiportti on suomalainen elektronisen musiikin superyhtye. Siinä soittavat Reverend Bizarressa ja Opium Warlordsissa vaikuttanut Albert Witchfinder, Vilunki3000 ja Stiletti-Ana. Vuonna 2018 kuollut Randy Barracuda Imatran Voimasta kuului myös yhtyeeseen. Yhtye julkaisi omaa nimeään kantavan esikoisalbuminsa 27. helmikuuta 2015. Kyseiseltä albumilta löytyy mm. Tähtiportin versio Esa Saarisen kulttikappaleesta Poikarakkaus. Kappaleesta on julkaistu Miika Lommin ohjaama musiikkivideo. == Jäsenet == * Albert Witchfinder – laulu * Stiletti-Ana – instrumentit * Vilunki 3000 – instrumentit === Entiset jäsenet === * Randy Barracuda – instrumentit == Diskografia == === Studioalbumit === * * * * === Singlet === * ”Tähtiportti" (2013) * ”III Ja IV” (2014) == Lähteet == == Aiheesta muualla == * Tähtiportti Facebookissa Luokka:Suomalaiset elektronisen musiikin yhtyeet
Ikola (kylä)

Ikola oli kylä Karjalankannaksella Kivennavan pitäjässä puolivälissä Kirkonkylästä Raivolan asemalle. Ikolassa oli vuonna 1939 viitisenkymmentä taloa. Entisen Ikolan kylän kohdalla on isot peltoaukeat. Länsipuolella metsän takana on runsaasti uutta asutusta. Vanhan suomalaiskylän paikka on Pietariin johtavan E18-tien ja Roštšinoon (Raivola) johtavan tien risteyksessä, risteyksen eteläpuolella. == Lähteet == * Kivennapa kylästä kylään, Kivennapalaisten pitäjäseura ry 1987 ISBN 951-99842-3-2 == Aiheesta muualla == * http://www.kivennapa.fi/virtuaali/VirtuaaliKivennapa.html Luokka:Kivennavan kylät
Renzo Rossellini

Renzo Rossellini (2. helmikuuta 1908 Rooma – 14. toukokuuta 1982 Monte Carlo) oli italialainen säveltäjä.Nicolas Slonimsky, Laura Kuhn, Dennis McIntire, Rossellini, Renzo Baker’s Biographical Dictionary of Musicians, viitattu 12.3.2024 Hän sävelsi elokuvamusiikkia ja oli tärkeimpiä neorealismin elokuvasäveltäjiä. Hän sävelsi musiikkia muun muassa veljensä, elokuvaohjaaja Roberto Rossellinin elokuviinFacta 2001, WSOY 1985, 13. osa, palsta 66 ja kaiken kaikkiaan lähes sataan elokuvaan. Rossellini opiskeli sävellystä Giacomo Setacciolin ja Giacinto Sallustion sekä orkestraatiota Bernardino Molinarin johdolla. Hän opetti sävellystä Conservatorio Santa Ceciliassa ja Accademia Nazionale di Santa Ceciliassa. Hän toimi vuodesta 1973 oopperan taiteellisena johtajana Monte Carlossa. Rossellinin tuotantoon kuuluu elokuvamusiikin ohella lukuisia oopperoita, baletteja ja orkesterimusiikkia. Rossellini julkaisi omaelämäkertateokset Pagine di un musicista (1964) ja Addio del passato (1968). == Lähteet == ==Aiheesta muualla== * * Luokka:Italialaiset elokuvasäveltäjät‎ Luokka:Italialaiset oopperasäveltäjät Luokka:Vuonna 1908 syntyneet Luokka:Vuonna 1982 kuolleet
Juha Lindgren

Juha Lindgren (s. 9. toukokuuta 1963 Tampere) on Vaasan yliopiston vero- oikeuden professori. Työsuhde alkoi kaksivuotisena vuonna 2013, mutta määräaikaisuutta on sittemmin pidennetty. Hän on toiminut ylijohtajana Verohallinnolla, mistä tehtävästä hän on virkavapaalla. Vuonna 2001 Tampereen yliopistossa väitellyt Lindgren on kauppatieteiden tohtori vero-oikeuden alalta. Lindgren on selostanut Tampereen Tapparan ja aikaisemmin myös Ilveksen jääkiekkopelejä radioon vuodesta 1985 lähtien.Juha Lindgren tamperelaiskiekon äänenä jo 30 vuotta – juhlapäivän selostus kuultavissa tänään - Aamulehti.fi Lindgrenin veli on jääkiekkoilija Jari Lindgren.Veroprofessori hurahti jääkiekkoon 30 vuotta sitten: ”Olen ajanut kymmenen kertaa maapallon ympäri” - SM-liiga - Ilta-Sanomat == Lähteet == Luokka:Elävät henkilöt Luokka:Vuonna 1963 syntyneet Luokka:Suomalaiset professorit Luokka:Vaasan yliopiston professorit Luokka:Suomalaiset kauppatieteilijät
Korpikylä (Kivennapa)

Korpikylä oli kylä rajan pinnassa Kivennavan kolliskulmassa Karjalankannaksella. Naapurikyliä olivat etelässä Vehmainen, lännessä Vuottaa, luoteessa Kauksamo ja Miettilä sekä pohjoisessa Lipola. Vuonna 1944 Korpikylässä oli 44 taloa. == Lähteet == == Aiheesta muualla == *Kartta * VirtuaaliKivennapa Luokka:Kivennavan kylät
Ismail Azzaoui

Ismail Azzaoui (s. 6. tammikuuta 1998 Bryssel) on marokkolaistaustainen belgialainen jalkapalloilija, joka edustaa Saksan Bundesliigassa pelaavaa VfL Wolfsburgia. Oikeajalkainen Azzaoui on pelipaikaltaan oikea laitahyökkääjä. == Ura == === Seurajoukkueura === Azzaoui siirtyi englantilaisen Tottenham Hotspurin juniorijoukkueeseen kasvattajaseurastaan RSC Anderlechtistä vuonna 2014. Vuonna 2015 hän siirtyi saksalaiseen VfL Wolfsburgiin. Seuran edustusjoukkueen paidassa Bundesliigassa Azzaoui debytoi marraskuussa 2015 Werder Bremeniä vastaan. === Maajoukkueura === Azzaoui voi edustaa aikuisten maajoukkuetasolla joko Marokkoa tai Belgiaa. Hän on kuitenkin pelannut Belgian alle 17-vuotiaiden maajoukkueessa, jossa hän pelasi vuoden 2015 ikäluokan EM- ja MM-kilpailuissa.http://www.fifa.com/fifa-tournaments/players- coaches/people=389551/ == Lähteet == Luokka:Belgialaiset jalkapalloilijat Luokka:Vuonna 1998 syntyneet Luokka:Elävät henkilöt
Erikoiskirjasto

Erikoiskirjastot () ovat kirjastoja, jotka rakentuvat tietyn aiheen tai tarkoituksen ympärille, esimerkiksi käyttäjäryhmän tai erikoisalan mukaan. Erikoiskirjastoja voivat ylläpitää esimerkiksi julkishallinto, tieteelliset seurat, yritykset ja ammatilliset järjestöt. Suomessa on satoja erikoiskirjastoja, muun muassa näkövammaisten kirjasto Celia, Eduskunnan kirjasto, Kansallisarkiston kirjasto ja Kriminologinen kirjasto.Kirjastot.fi, Erikoiskirjastot == Termi == Erikoiskirjaston käsite ei ole ollut aina selkeä. Alussa termillä viitattiin tiettyyn erikoisalaan keskittyneisiin kokoelmiin. Termin käyttö alkoi yleistyä 1900-luvun alussa. Määritelmä painottui kirjastojen tarjoamaan tietoon liike-elämän tarpeisiin. Nykyään erikoiskirjastojen määrittelyssä korostetaan sitä, miten ne eroavat muista kirjastoista. Ne ovat kirjastoja, jotka eivät sovi julkisten, akateemisten tai koulukirjastojen määritelmään.Murray, 2013 == Erikoiskirjastojen neuvosto (ErikN) == Merkittävä osa erikoiskirjastoja on osana erikoiskirjastojen ja tietopalveluiden verkostoa. Verkostosta valitaan vuosittain erikoiskirjastojen neuvosto, joka ajaa erikoiskirjastojen etuja. Se käy keskustelua erikoiskirjastojen ja tietopalveluiden puolesta kansallisessa kirjastoverkossa. Se edistää yhteistyötä erikoiskirjastojen välillä. Vuonna 2015 neuvostossa on 10 jäsentä.Kirjastot.fi, Erikoiskirjastojen neuvosto (ErikN) == Lähteet == *Kirjastot.fi. Erikoiskirjastojen neuvosto (ErikN). Www- sivu viitattu 23.11 2015 *Kirjastot.fi. Erikoiskirjastot. Www-sivu viitattu 23.11.2015 *Murray, T. 2013. What's So Special About Special Libraries? Journal of Library Administration. May2013, Vol. 53 Issue 4, s. 274-282. ISSN: 0193-0826. ===Viitteet=== *
Väinö Koivula

Väinö Ilmari Koivula, vuoteen 1905 Björklund, (12. kesäkuuta 1896 Iisalmi – 18. syyskuuta 1992http://www.ateistit.fi/uutiset/uuti111.html Helsinki) oli suomalainen urheilutoimittaja, -johtaja ja -virkamies. Koivulan vanhemmat olivat kultaseppä ja raatimies Reetrikki Olivier Koivula, aiemmin Björklund, ja Maria Aleksandra Henriksson. Jääkäriksi 1915 Saksaan lähteä halunneen Koivulan opinnot jäivät joksikin aikaa kesken ja hän työskenteli vuoteen 1919 asti apteekkiapulaisena Kuopiossa, Pyhäjärvellä ja Jaakkimassa. Urheilusta hän innostui 1917 Pyhäjärvellä. Kurkijoella maatalousoppilaitoksen kesken jättänyt Koivula muutti 1921 Helsinkiin, jossa hän menestyi pikajuoksijana TUL:laisessa Helsingin Jyry -seurassa. Työväen Urheilulehti palkkasi hänet vuonna 1921 vastaavaksi päätoimittajaksi, joka toimitti lehteä avustajineen ja tuotti itse tuhansia juttuja omalla nimellään ja nimimerkeillä VK ja Jussi. Hän toimitti myös TUL:n vuosikirjoja ja kalentereita. SDP:n jäsen Koivula yritti pysyä erossa TUL:ssa 1927 alkaneista kommunistien ja sosiaalidemokraattien riidoista, mutta kommunistien tultua lehtiyhtiön johtoon hänet erotettiin päätoimittajan tehtävästä ja tilalle valittiin Oskari Lamminen. Koivulasta tuli sosiaalidemokraattien perustaman TUL-lehden päätoimittaja. Vuonna 1928 hänet valittiin Sosialistisen työläisurheiluinternationaalin teknisen valiokunnan jäseneksi ja yleisurheiluvaliokunnan puheenjohtajaksi. Koivula vastasi yleisurheilutoiminnasta järjestössä, jossa oli 1920-luvun lopulla yli kaksi miljoonaa jäsentä yli 20 maasta. Vuonna 1931 hän johti Wienin työläisolympialaisten yleisurheilukilpailuja. Vuonna 1941 Koivula riitaantui TUL:n kanssa kokoamansa historia-aineiston korvausasiasta ja siirtyi Helsingin kaupungin palvelukseen, vastaamaan urheilukenttien ja retkeilyalueiden hoidosta isännöitsijänä. Helsingin olympialaisten suorituspaikoista hän sai runsaasti kiitosta vuonna 1952. Eläkepäivillään Koivula keräsi ja korjasi asiatietoja laajaksi aineistoksi Suomen painin historiasta. Aineisto päätyi Suomen Urheilumuseoon. Hänelle myönnettiin Suomen urheilun kultainen ansioristi vuonna 1949. ==Lähteet== ==Aiheesta muualla== * Kangaslampi, Mauri 1988. Väinö Koivulan tie apteekkioppilaasta urheilutoimittajaksi. Fair play: Urheilutoimittajain liiton jäsenlehti, no. 3, ss. 10-11. * Koivula, Väinö 1967. Nuorallatanssijana eli yhtä kuin Työväenurheilulehden ja TUL-lehden toimittajana vuosikymmeniä sitten. TUL-lehti: Työväen urheiluliiton äänenkannattaja, no. 46, ss. 2-4. * Koivula, Väinö, Laherma, Väinö, Pulli, Eero A. 1925. Ensimmäiset työväen olympialaiset v. 1925. Helsinki: Työväen Urheilulehti. 192 s. (2. painos vuonna 1927) Luokka:Suomalaiset virkamiehet Luokka:Suomalaiset päätoimittajat Luokka:Suomalaiset urheilutoimittajat Luokka:Suomalaiset järjestöjohtajat Luokka:Suomalaiset urheiluvaikuttajat Luokka:Vuonna 1896 syntyneet Luokka:Vuonna 1992 kuolleet
Eddie Calvert

Albert Edward ”Eddie” Calvert (15. maaliskuuta 1922 Preston, Lancashire, Englanti – 7. elokuuta 1978 Johannesburg, Etelä-Afrikka) oli englantilainen viihdemuusikko ja trumpetisti, joka oli suosittu 1950- ja 1960-luvuilla. Hän teki instrumentaalisovituksia tutuista sävelmistä toimien itse niiden trumpettisolistina. Hänen hittejään olivat ”Oh mein Papa” (1954), ”Cherry Pink and Apple Blossom White” (1955), ”Stranger in Paradise” (1955) ja ”Il Silencio” (1966). == ”The Man with the Golden Trumpet” == Calvert syntyi Prestonissa, Lancashiren kreivikunnassa perheeseen, jonka jäsenet olivat mukana paikallisen vaskipuhallinyhtyeen toiminnassa. Eddie-poikakin oppi soittamaan useampia puhaltimia, mutta hänen suosikikseen nousi trumpetti. Toisen maailmansodan jälkeen hän alkoi soittaa tanssiorkestereissa ja alkoi saada mainetta virtuoosimaisilla trumpettisooloillaan. Televisioesiintymisessä Stanley Black Orchestran solistina juontaja esitteli Calvertin sanoin ”The Man with the Golden Trumpet”, ja tästä Calvert sai elinikäisen epiteettinsä. Calvert alkoi saada yhä enemmän televisioesiintymisiä ja vaihtoi levymerkkiään alkuaikojen Melodiscistä Columbia Recordsille. Se aloitti hittiputken, jonka ensimmäinen listaykkönen oli ”Oh Mein Papa” ja runsaan vuoden sitä myöhemmin ”Cherry Pink and Apple Blossom White”. Calvertista tuli ensimmäinen instrumentaalimuusikko, joka oli saanut kaksi ykköshittiä. The Beatlesin myötä kiinnostus Calvertin sävelmien kaltaiseen pehmeään viihdemusiikkiin alkoi hälvetä 1960-luvun alkupuolella. Tehtyään suuria maailmankiertueita muun muassa moniin Afrikan maihin Calvert valitsi uudeksi kotimaakseen Etelä- Afrikan. Hän esiintyi ahkerasti siellä ja Rhodesiassa. Vuonna 1978 hän kuoli sydänkohtaukseen kotonaan Johannesburgissa 56 vuoden iässä. == Lähteet == Luokka:Vuonna 1922 syntyneet Luokka:Vuonna 1978 kuolleet Luokka:Brittiläiset trumpetistit
Tähtiportti (albumi)

Tähtiportti on suomalaisen saman nimisen yhtyeen esikoisalbumi. Se julkaistiin 27. helmikuuta 2015 levymerkillä Svart Records. Albumi nousi Suomen virallisen listan sijalle 35. Kappaleesta "Poikarakkaus" kuvattiin musiikkivideo. == Kappaleet == Kaikki kappaleet säveltäneet Randy Barracuda, Stiletti Ana ja Vilunki 3000 sekä sanoittanut Albert Witchfinder, ellei toisin mainittu. # # # # # # # # == Kokoonpano == * Albert Witchfinder – laulu * Randy Barracuda – instrumentit * Stiletti Ana – instrumentit * Vilunki 3000 – instrumentit === Tuotanto === * Stiletti Ana – äänittäjä * Petri Salonen – masteroija == Arvostelut == * Angry Metal Guy: Angry Metal Guy * Imperiumi.net: Imperiumi.net * Keskisuomalainen: Keskisuomalainen * Miasma: * Soundi: Soundi == Aiheesta muualla == * Tähtiportti discogs.com -sivustolla == Lähteet == Luokka:Vuoden 2015 esikoisalbumit Luokka:Tähtiportin albumit Luokka:Svart Recordsin albumit
Matti Rossi (valtiopäivämies)

Matti Rossi (19. maaliskuuta 1849 – 25. tammikuuta 1919 Saarijärvi) oli suomalainen maanviljelijä ja valtiopäivämies. Talollinen Matti Rossi Saarijärveltä oli talonpoikaissäädyssä Saarijärven tuomiokunnan edustaja valtiopäivillä 1897 ja 1900. Vuonna 1897 hän oli laki- ja talousvaliokunnan jäsen, vuonna 1900 talousvaliokunnan varajäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1849 syntyneet Luokka:Vuonna 1919 kuolleet
Ritva Nummiora

Ritva Nummiora on suomalainen arkkitehti, joka toimi 27 vuotta Turun kaupungin maisema-arkkitehtina. Hänen toimikaudellaan Turun keskustaa elävöitettiin muun muassa Aurajokirannan valaistuksella. Säästösyistä maisema-arkkitehdin virka lopetettiin samalla, kun Nummiora jäi eläkkeelle lokakuun lopussa 2015. Nummiora on tyytyväinen muun muassa Vähätorin alueeseen, jossa vilkkaasti liikennöidystä Linnankadun alkukorttelista tehtiin kävelyalue joenrantaan.Pala Etelä-Eurooppaa historiallisen Turun sydämessä, Yle Turku 8.5.2010. Viitattu 10.12.2015. Vähätoria Nummiora pitää nyt yhtenä Turun kauneimmista paikoista.Maisema-arkkitehti esittelee kolme hienointa paikkaa Turussa, Yle Turku 4.11.2015. Viitattu 10.12.2015. Sen sijaan hän on tyytymätön Turun kauppatorin kehittämisen hitauteen. Hänen ensimmäinen palaverinsa maisema- arkkitehdin virassa 1988 koski kauppatoria, ja samoin viimeinen, eikä paljoa ollut tapahtunut sillä välin.Holm, Carina: Hon har ljussatt Åbos älskade åstrand , Åbo Underrättelser 14.11.2015. ==Lähteet== ==Aiheesta muualla== *Ritva Nummioran 30 vuotta Turun maisema-arkkitehtina, Turun kaupunki 29.10.2015 Luokka:Suomalaiset arkkitehdit Luokka:Syntymävuosi puuttuu Luokka:Elävät henkilöt
Kaukolempiälä

Kaukolempiälä oli Kivennavan pitäjän kylä Kivennapa–Kanneljärvi-maantien varressa Suulajärven rannalla Karjalankannaksella. Kaukolempiälää kutsuttiin myös Perä-Voipeelaksi. Se oli yksi Kolmikyläksi nimitetyn kylärykelmän kokonaisuudesta. Muut olivat Voipiala eli Etu-Voipeela ja Liikola eli Keski- Voipeela. Kaukolempiälän kylä oli vielä jaettu kahteen osaan, Mäkelän mäkeen ja Alakylään käsittäen yhteensä 32 taloa. Nykyisin näistä kolmesta kylästä asutusta on vain Kaukolempiälässä. Kookas Tselodubovo niminen neuvostokylä sijaitsee Suulajärven itärannalla. Kylän pohjoispuolella on raunioitunut teollisuusalue, joten kylässä on paljon työttömiä. Keskustasta johtaa huono hiekkatie 600 metrin matkan risteykseen, josta pääsee vanhan Kaukolempiälän alueelle. Siellä on säilynyt joitain suomalaistaloja. Risteyksessä on kauppa, vasemmalle suomalainen kylätie, oikealla on iso teollisuusalue, joka on hylätty ja rikottu. == Lähteet == == Aiheesta muualla == * VirtuaaliKivennapa Luokka:Kivennavan kylät
Chávismo

Chavismo, chavinismi on aiemman Venezuelan presidentin Hugo Chávezin julistama sosialistinen aate. Sen tarkoituksena oli taistella Venezuelan yhteiskunnallisia ja taloudellisia ongelmia vastaan. Chavismon epäonnistumisen pääsyynä oli Venezuelan heittelehtivä talous, joka pohjautui pääosin öljyn vientiin. == Puolueet == Chavismoa tukevia puolueita ovat PSUV Partido Socialista Unido de Venezuela - Venezuelan yhdistynyt sosialistipuolue, PPT Patria Para Todo Isänmaa kaikille ja Tupamaros. Monet näihin kuulumattomat vasemmistopuolueet tukivat Chavezia vaaleissa. == Aate == Chavismo yhdistelee mm. vasemmistolaisuutta, bolivarianismia, populismia, Latinalaisen Amerikan yhdistymistä ja isänmaallisuutta yhdistellyt aatesuuntaus. Chavismoon on kuulunut myös vihreä ajattelutapa, hajautettu demokratia, työpaikkademokratia, paikallisyhteisöt, sekatalous, feminismi ja kansainvälisyys. Chavinismi vastustaa liberaalia kapitalismia ja Yhdysvaltojen poliittista ja taloudellista ylivaltaa Latinalaisessa Amerikassa. == Kritiikki == Käytännössä Chavismon ongelmia ovat olleet mm itsevaltaisuus, demokratian ja sananvapauden kaventuminen, talousongelmat, inflaatio, tavarapula, hallinnon ja poliisin virkailijoiden korruptio ja väärinkäytökset sekä väkivaltaisen rikollisuuden kasvu. Talousongelmat on johtunut osin siitä, että chavistit pyrkivät jatkamaan Latinalaiselle Amerikalle tyypillistä perusraaka-aineiden vientiin pohjautuvaa taloutta, Venezuelan tapauksessa öljyn. Chavistien määräämät hintakatot loivat tavarapulaa, mm kun ihmiset hamstrasivat elintarvikkeita. Chavistat ovat pyrkineet vierittämään aatteestaan johtuvat ongelmat Yhdysvaltojen ja chavinismin kotimaisten vastustajien niskoille. == Kannatuksen lasku == Chavinismia kannatti eri aikoina noin 30–60 prosenttia Venezuelan äänioikeutetuista. Chavezia seurannut presidentti Nicolás Maduro jatkoi chavinistista politiikka. Chavismo on vähentynyt presidentti Hugo Chávezin vuonna 2013 tapahtuneen kuoleman jälkeen, koska Venezuelan talous on mennyt alamäkeä. Luokka:Venezuela Luokka:Sosialismin suuntaukset
Holmium(III)bromidi

Holmium(III)bromidi (tai holmiumtribromidi) on holmiumin epäorgaaninen ioniyhdiste bromin kanssa, jossa bromi esiintyy hapetusluvulla −I ja holmium +III. Näin muodostuva yhdiste on HoBr3. Se on voimakkaasti hygroskooppinen kiinteä aine joka muodostaa vaaleankeltaisia kiteitä, joiden kiderakenne on samankaltainen kuin rauta(III)bromidilla. == Valmistus == Holmiumbromidia voidaan valmistaa vetybromidin avulla seuraavasti: :2 Ho + 6 HBr → 2 HoBr3 \+ 3 H2 == Lähteet == == Aiheesta muualla == *PubChem: Holmium(III) bromide Luokka:Holmiumyhdisteet Luokka:Bromidit
Sami Pietilä

Sami Raimo Petteri PietiläSami Pietilä Sports-Reference.com-sivustolla (s. 20. maaliskuuta 1975 Valkeakoski) on suomalainen entinen maastohiihtäjä. Hän edusti Valkeakosken Hakaa. Pietilä kilpaili vuosina 1998–2005 yhteensä 24:ssä maailmancupin osakilpailussa, joista 18 oli henkilökohtaisia. Hänen paras saavutuksensa henkilökohtaisessa mc-osakilpailussa oli seitsemäs sija Itävallan Ramsaussa pidetyssä 30 kilometrin vapaan hiihtotavan yhteislähtökilpailussa 22. joulukuuta 2001. Pistesijalle eli 30 parhaan joukkoon Pietilä hiihti maailmancupissa kaikkiaan kolmesti. Pietilä oli mukana talviolympialaisissa 2002, jossa hän sijoittui 30. sijalle 50 kilometrin perinteisen hiihtotavan kilpailussa ja 46. sijalle yhdistelmäkilpailussa. 30 kilometrin vapaan hiihtotavan yhteislähtökilpailussa hän keskeytti. SM- kilpailuissa Pietilä saavutti kaksi mestaruutta: 50 kilometrin vapaan hiihtotavan kilpailussa 2001 ja viestissä 2002 Valkeakosken Hakan joukkueessa. == Lähteet == Luokka:Suomalaiset maastohiihtäjät Luokka:Vuonna 1975 syntyneet Luokka:Elävät henkilöt
Kauksamo

Kauksamo oli kylä Kivennavan pitäjän koilliskulmalla Karjalankannaksella. Kylässä oli ennen talvisotaa nelisenkymmentä taloa ja kansakoulu rakennettiin kylään 1935.Kivennapa kylästä kylään Kivennapalaisten pitäjäseura ry 1987 ISBN 951-99842-3-2 Kauksamossa ei nykyisin ole asutusta. == Lähteet == == Aiheesta muualla == * VirtuaaliKivennapa Luokka:Kivennavan kylät
Indium(III)bromidi

:Indiumbromidi viittaa tänne. Indiumilla on ainakin kaksi muuta bromidia: indium(I)bromidi (InBr) ja indium(II)bromidi (InBr2). Indium(III)bromidi (tai indiumtribromidi) on indiumista ja bromista muodostuva epäorgaaninen yhdiste, jossa bromi esiintyy hapetusluvulla −I ja indium +III. Näin muodostuva yhdiste on kaavaltaan InBr3. Se on hygroskooppinen kiinteä aine, joka muodostaa vaaleankeltaisia kiteitä, joiden kiderakenne on samankaltainen kuin alumiinikloridilla. Aine liukenee sekä veteen että etanoliin. Se on Lewis- happo ja sitä on käytetty orgaanisen kemian synteeseissä. == Valmistus == Indium(III)bromidia saadaan kuumentamalla indiumia bromi-ilmakehässä: :2 In + 3 Br2 → 2 InBr3 tai sitä voidaan valmistaa metallisesta indiumista ja vetybromidin vesiliuoksesta (vetybromidihaposta): :2 In + 6 HBr → 2 InBr3 \+ 3 H2 == Lähteet == == Aiheesta muualla == * PubChem: Indium(III) bromide Luokka:Indiumyhdisteet Luokka:Bromidit
LNG Music Australia

LNG Music Australia on australialainen tanssimusiikin julkaisuun ja jakeluun keskittyvä levymerkki. Yhtiön perusti Nicholas Agamalis eli tuottaja Nick Skitz vuonna 2010. Yhtiö julkaisee myös suosittua eri tyylilajien tanssimusiikkiin keskittyvää kokoelmaa nimeltä Skitzmix. Se julkaistaan maailmanlaajuisesti. Levymerkin tunnetuimmat artistit ovat Nick Skitz ja Basslouder. Yhtiön tavoitteena on julkaista omien artistien lisäksi myös tanssimusiikin muuta kokoelmaa maailmalta Australiassa asuville. Levymerkki edustaa elektronista tanssimusiikkia kuten Dancecore ja Hands Up. Yhtiön päämaja sijaitsee Australiassa ja sen kaupungissa Sydney. Osan julkaistavasta musiikista Skandinaviassa jakelee disco:wax, joka kuuluu Sony Music Denmarkiin. == Aiheesta muualla == *LNG Music Australian kotisivut Luokka:Australialaiset levy-yhtiöt
Miehitetty

Miehitetty () on norjalaisen kirjailija Jo Nesbøn luoma jännityssarja. Sarja kuvaa tapahtumia sen jälkeen, kun Venäjä on hyökännyt Norjaan, miehittänyt maan ja takavarikoinut maan öljyvarannot käyttöönsä. Sarja on Norjan kaikkien aikojen kallein televisiosarja. Miehitetty alkoi Suomessa MTV3-kanavalla 12. tammikuuta 2016. Sarjasta on tähän mennessä tullut kolme tuotantokautta. ==Juoni== Sarja sijoittuu lähitulevaisuuden Norjaan, jonka Venäjä on vallannut öljykriisin keskellä. Norjan uusi ympäristöystävällinen hallitus on lopettanut öljyn ja kaasun tuotannon Pohjanmerellä. Norjan pääministeri on päättänyt ottaa ilmastokriisin vakavasti ja korvata fossiiliset polttoaineet ympäristöystävällisellä torium-energialla. Päätös pakottaa EU:n kutsumaan Venäjää avuksi, joka päätyykin valloittamaan Norjan tämän vuoksi. ==Näyttelijät== == Jaksot == |} ==Tuotanto== Televisiotuotannon budjetti oli noin 10 miljoonaa euroa. Sarja on myyty Suomen lisäksi Isoon-Britanniaan, Saksaan, Ranskaan, Ruotsiin, Tanskaan, Islantiin ja Alankomaihin. ==Lähteet== == Aiheesta muualla == * Luokka:2010-luvun norjalaiset televisiosarjat
Jacques Callot

Jacques Callot (1592–1635) oli ranskalainen graafikkoOtavan Iso tietosanakirja, osa 1 vuodelta 1960, palsta 1640, etsaaja ja vaskenpiirtäjä. Hän opiskeli luultavasti vuodesta 1609 Roomassa mutta muutti jo 1611 Firenzeen, josta palasi syntymäkaupunkiinsa Nancyyn. Siellä hän asui pääosan lopuelämästään. Hän työskenteli ensisijaisesti vaskenpiirtäjänä, tehden myöhemmin etsausta. Hänen katsotaan saaneen aikaan, että etsaus itsenäistyi erilliseksi taiteen alaksi. Hän käytti etsaamisessa itse keksimäänsä peittämistapaa, jonka johdosta hänen teoksissaan esiintyy paljon hienoiksi katsottuja etäisyysperspektiivin sävyjä. Häneltä tunnetaan n. 1 500 etsausta, jotka ovat enimmäkseen hyvin pieniä.Iso tietosanakirja, osa 2 vuodelta 1931, palstat 510–511 Hänen teoksissaan on näyttämömäistä sommittelutapaa ilmeisesti Pariginin ateljeessa hänen saamiensa vaikutteiden johdostaKodin suuri tietosanakirja, osa 2 vuodelta 1979, s. 136 Callotin teoksissa esiintyy yhtäältä paljon rajatonta, usein fantastista mielikuvitusta ja toisaalta realistisen selviä havaintoja. Hänellä oli monenlaisia aiheita, sekä maallisia että uskonnollisia. Callotin piirrosten katsotaan myös aikansa tapojen kuvauksina olevan arvokkaitaFacta, osa 1 vuodelta 1976, palsta 931. == Lähteet == == Aiheesta muualla == Luokka:Graafiset suunnittelijat Luokka:Ranskalaiset taidemaalarit Luokka:Kaivertajat Luokka:Vuonna 1592 syntyneet Luokka:Vuonna 1635 kuolleet
Malin Buska

Malin Kristina Buska (s. 15. maaliskuuta 1984 Ylitornio, Ruotsi) on ruotsalainen näyttelijä. Malin Buska syntyi ja varttui Ruotsin Ylitornion kuntakeskuksessa Matarengissa Tornionlaaksossa. Buskan toinen nimi annettiin 1600-luvulla eläneen Ruotsin kuningatar Kristinan mukaan, jota hän esittää Mika Kaurismäen ohjaamassa elokuvassa Tyttökuningas. Buska sai roolistaan parhaan naisnäyttelijän palkinnon Montrealin kansainvälisillä elokuvajuhlilla syyskuussa 2015. Ensimmäinen täyspitkä elokuva, jossa Buska esiintyi, oli Happy End. Sen jälkeen hän näytteli elokuvissa Rahalla saa – Luksuselämää ja Kärlek Deluxe. Jens Östbergin ohjaamassa Flugparkenissa Buska oli naispääosassa ja esitti Tornionlaaksosta kotoisin olevaa Dianaa. Malin Buska esiintyy myös suomalaisessa elokuvassa Armoton maa (2017). Buska näyttelee HBO:n A Discovery of Witches -televisiosarjassa suomalaista noitaa Satu Järvistä. == Lähteet == Luokka:Elävät henkilöt Luokka:Ruotsalaiset näyttelijät Luokka:Vuonna 1984 syntyneet
Robert Desnos

Robert Desnos (1900–1945) oli ranskalainen runoilija, joka kirjoitti korutonta lyyrisyyttä, veljeydentunteen kannattamaa humaaniutta ja aavistelua traagisesta kohtalosta sisältävää lyriikkaa sekä isänmaallisia laulujaOtavan Iso tietosanakirja, osa 2 vuodelta 1961, palsta 406.. Nuorena Desnos toimi muun muassa kauppa-apulaisena ja myöhemmin sanomalehtimiehenä. Hän julkaisi runoja jo 16-vuotiaana, esikoisteoksensa tästä huolimatta vasta vuonna 1924. Hänen runoutensa teemoja ovat rakkaus, vapaus, kuolema ja uni.Kodin suuri tietosanakirja, osa 2 vuodelta 1979, s. 298. Hän oli varhainen surrealisti, joka kuten surrealistiset runoilijat muutenkin pyrki runoudessa kosketuksiin alitajuisen minänsä kanssa. Aikanaan Desnos oli surrealistisen koulukunnan huomattavimpia edustajia, mutta hän erosi tästä vuonna 1930Facta, osa 2 vuodelta 1976, palsta 257.. Desnos liittyi vastarintaliikkeeseen, ja hänet vangittiin saksalaismiehityksen aikana. Hän joutui Buchenwaldin, sittemmin Theresienstadtin keskitysleiriin. Pian vapautumisensa jälkeen Desnos kuoli keskitysleirillä saamaansa lavantautiin. ==Suomennettuja runoja== * Salaperäiselle & Pimeys, runoja, suomentanut Janne Salo. Turku: Savukeidas 2017 ISBN 978-952-268-202-4 ===Runoja antologioissa=== Lähde:Robert Desnos Lahden kaupunginkirjaston runotietokanta. Päivitetty 11.3.2021, viitattu 14.4.2021 ;Antologiat * Tuhat laulujen vuotta, toim. Aale Tynni, WSOY 1957, 1974, 2004 * Toistasataa runoilijaa: runosuomennoksia 1960-luvun kulttuurilehdistä, toim. Kalevi Seilonen, Helsinki: Tammi 1989 ISBN 951-30-6787-4 * Tulisen järjen aika: kymmenen modernia ranskalaista lyyrikkoa, suom. Aale Tynni, WSOY 1962 * Maailman runosydän, Hannu Tarmio, Janne Tarmio, Helsinki: WSOY 1998 ISBN 951-0-22134-1 ;Runot * Epitafi, suom. Aale Tynni, teoksissa: Tuhat laulujen vuotta, 1974, 2004 ja Tulisen järjen aika, * Kesäisen jalkakäytävän kupletti, suom. Seppo Tuokko, Toistasataa runoilijaa * Käännyt ensimmäisestä kulmasta oikealle, suom. Tuomas Anhava, teoksissa: Runon suku: valikoima suomeksi elävää käännöslyriikkaa ja Maailman runosydän * Käännyt ensimmäistä katua oikealle, suom. Aale Tynni, Tulisen järjen aika * Maan ääriin, suom. Kari Uuttu, Kirjo: kirjallisuus- ja kulttuurilehti, 2002 ; nro 4 * Neljä kaulatonta, suom. Pentti Saaritsa, Salaperäinen seurue: runoja jotka tulivat ja jäivät, WSOY 1997 ISBN 951-0-22208-9 * Riisuudu, suom. Tuomas Anhava, Minä kirjoitan sinulle kaukaisesta maasta: runosuomennoksia, toim. Helena Anhava, Martti Anhava, Otava 2003 ISBN 951-1-18638-8 * Runo salaperäiselle naiselle, suom. Aale Tynni, teoksissa: Tuhat laulujen vuotta, 1974, 2004 ja Tulisen järjen aika * Runoilijan suuret päivät, suom. Aale Tynni, Tulisen järjen aika * Teurastajan kupletti, suom. Seppo Tuokko, Toistasataa runoilijaa * Valituslaulu Fantômasista, suom. Aale Tynni, Tulisen järjen aika * Viinilasin kupletti, suom. Seppo Tuokko, Toistasataa runoilijaa == Lähteet == Luokka:Ranskalaiset runoilijat Luokka:Vuonna 1900 syntyneet Luokka:Vuonna 1945 kuolleet
Edward Chamberlin

Edward Chamberlin (18. toukokuuta 1899, La ConnerOtavan Iso tietosanakirja, osa 2 vuodelta 1961, palsta 24 – 1967Kodin suuri tietosanakirja, osa 2 vuodelta 1979, s. 176) oli yhdysvaltalainen taloustieteilijä. Hänen pääteoksensa on The Theory of Monopolistic Competition, joka ilmestyi ensi kertaa vuonna 1933. Tässä teoksessa hän poikkeaa vapaan kilpailun ja monopolin teoriastaFacta, osa 2 vuodelta 1976, palsta 6. Hän oli monopolistisen epätäydellisen kilpailun teorian merkittävä vaikuttaja. Chamberlin kehitti sen ensimmäisenä Yhdysvalloissa. Chamberlin käsitteli myös mainonnan vaikutusta kysyntään, jota ennen häntä oli yleensä pidetty annettuna ja itsenäisenä asiana. == Lähteet == Luokka:Yhdysvaltalaiset taloustieteilijät Luokka:Vuonna 1899 syntyneet Luokka:Vuonna 1967 kuolleet
Kekrola

Kekrola oli kylä Kivennavan pitäjässä Karjalankannaksella. Kylän keskustasta oli matkaa rajalle nelisen kilometriä, Kivennavan kirkonkylään Seppälän kylän ja Ronnunkylän kautta 12 kilometriä. Kekrolassa oli talvisodan syttyessä 63 tilaa. Kekrolan tilat olivat pieniä, vain kolmasosa tiloista oli elinkelpoisia ilman muualta hankittuja sivuansioita. Monet pikkutilalliset olivat käsityöammatin harjoittajia. Ennen Suomen itsenäistymistä kekrolalaiset elivät kaupankäynnillä Pietariin. Sinne ja pietarilaisille Kivennavalla ja Terijoella asuville huvila-asukkaille maa- ja karjataloustuotteita sekä kaikkea muuta, marjoja, sieniä, metsälintuja, saunavastoja. Kekrolan kansakoulu aloitti toimintansa vuonna 1902 vuokrahuoneistossa ja vuonna 1906 omassa koulurakennuksessa. Kekrolassa kävivät koulua Seppälän kylän ja Ronnunkylän lapset, kunnes Seppälän koulu valmistui vuonna 1925. Nykyisin Kekrolan kylän paikkeilla on muutama talo peltojen ja metsän keskellä tien A120 varrella. == Lähteet == == Aiheesta muualla == * VirtuaaliKivennapa Luokka:Kivennavan kylät
Proskomidi

Proskomidi on ortodoksisen liturgiajumalanpalveluksen alkuosa. Sen tarkoitus on ehtoollisen esivalmistelu ja papisto toimittaa sen erillisen uhripöydän ääressä, yleensä alttarin koilliskulmassa. Proskomidin aikana pappi tai piispa leikkaa keihäs-veitsellä yhdestä ehtoollisleivästä nelikulmaisen palan joka muodostaa itse ehtoollisleivän. Pala leikataan neljään osaan jotka jäävät vielä lievästi kiinni toisiinsa. Yksi kylki lävistetään keihäällä muistona Jeesuksen kuolemasta ja sen tekemisen jälkeen kaadetaan sekoitettu viini kalkkiin. Seuraavaksi otetaan toisesta, Neitsyt Marian sinetillä varustetusta leivästä palanen hänen muistokseen. Lopuista leivistä otetaan palasia ensin pyhien muistoksi ja sitten seurakuntalaisten tuomien listojen mukaan edesmenneiden ja sairaiden hyväksi. Palat pinotaan ehtoollislautaselle suuren leivän viereen. Seuraavaksi tuodaan siunattu suitsutin ja pappi pitelee ehtoollislautaselle asetettavaa tähteä savussa ennen kuin asettaa sen paikalleen. Seuraavaksi asetetaan lautasen ja kalkin peitteet. Lopuksi ehtoollisvälineet peitetään yhtenäisellä suurella ilma-peitteellä ja pappi suitsuttaa rukousten kera ehtoolliselle. Tämän jälkeen alkaa itse liturgia. == Katso myös == *Ehtoollisastia == Lähteet == Luokka:Ehtoollinen Luokka:Ortodoksisen kirkon käytännöt
Arena (Haloo Helsingin albumi)

Arena on Haloo Helsinki! -yhtyeen albumi, joka julkaistiin 27. marraskuuta 2015, tallennettu 16. ja 17. marraskuuta 2015 Helsingin Hartwall Arenassa. Albumi nousi ensimmäisellä listaviikollaan Suomen virallisen albumilistan neljänneksi. Albumilta julkaistiin promootiokappale Seitsemän miljardii. == Kappaleet == ; CD 1 ; CD 2 == Listasijoitukset == Lista Korkein sijoitus Suomen virallinen albumilista 4\. == Lähteet == Luokka:Vuoden 2015 konserttitallenteet Luokka:Haloo Helsinki! -yhtyeen albumit Luokka:Musiikki- DVD:t
Louis Saint-Laurent

Louis Stephen Saint Laurent (1. helmikuuta 1882 Compton – 25. heinäkuuta 1973) oli kanadalainen lakimies ja Kanadan liberaalipuolueeseen kuulunut poliitikko. Hän oli oikeusministeri ja oikeuskansleri vuosina 1941–1946, alahuoneen jäsen vuodesta 1942, ulkoministeri 1946–1948 sekä pääministeri 1948–1957.Otavan iso tietosanakirja, osa 7 vuodelta 1964, palsta 880 == Lähteet == Luokka:Kanadan liberaalipuolueen puheenjohtajat Luokka:Kanadan edustajainhuoneen jäsenet luokka:Kanadan ulkoministerit Luokka:Kanadan pääministerit Luokka:Oikeusministerit Luokka:Vuonna 1882 syntyneet Luokka:Vuonna 1973 kuolleet
Antti Tammela

Antti Tammela on suomalainen laulaja-kitaristi ja lauluntekijä. Hän soittaa yhtyeissä Noitalinna huraa! ja Musta Köksä. Tammelan vaimo kirjailija Sari Peltoniemi sanoitti hänen sävellyksensä. Pariskunta teki aiemmin yhdessä kappaleita Noitalinna huraa! -yhtyeelle. == Lähteet == Luokka:Suomalaiset laulajat Luokka:Suomalaiset lauluntekijät Luokka:Syntymävuosi puuttuu Luokka:Elävät henkilöt Luokka:Noitalinna huraa!
Päivälehti (Yhdysvallat)

Päivälehti oli Yhdysvalloissa vuosina 1901–1948 julkaistu amerikansuomalainen sanomalehti. Se ilmestyi aluksi Michiganin Calumetissa ja vuodesta 1914 lähtien Minnesotan Duluthissa. Kalle Haapakosken, John H. Harpetin ja Sanfrid Mustosen perustama Päivälehti oli pitkään Michiganin tärkein suomalaislehti. Sen toimittajina työskentelivät muun muassa N. J. Ahlman, Severi Nyman, Into J. Teljo, Aaro Jalkanen ja J. L. Ollila. Lehti suhtautui aluksi myönteisesti työväenliikkeeseen, mutta myöhemmin siitä tuli jyrkän oikeistolainen. Mustoselta Päivälehden ostanut J. E. Saari siirsi sen vuonna 1914 taantuvalta Kuparisaarelta Minnesotaan, jonne oli syntynyt paljon uutta suomalaisasutusta. Vasta tuolloin se muuttui nimensä mukaisesti päivälehdeksi. Kesällä 1914 Saari myi Päivälehteä ja Siirtolaista julkaisseen Finnish-American Publishing Companyn raittiusliikkeen edustajille, jotka pian joutuivat luopumaan lehtiyrityksestä. Vuonna 1916 se myytiin Carl H. Salmiselle, joka julkaisi Päivälehteä vuoteen 1939 asti. Luonteeltaan se oli laajalevikkinen riippumaton uutislehti. Siirtolainen ilmestyi eräänlaisena Päivälehden viikkoliitteenä vuoteen 1938 saakka. Lisäksi julkaistiin vuosittaisia joulu- ja juhannuslehtiä sekä kirjallisuutta. Vuonna 1939 Päivälehti siirtyi sen kirjapainon henkilökunnan omaisuudeksi. Seuraavana vuonna yhtiön osake-enemmistön osti Massachusettsin Fitchburgissa ilmestynyt Raivaaja. Sosiaalidemokraattisesta taustayhteisöstään huolimatta lehden linja säilyi pääosin entisellään, mutta taloudellisesti se oli kannattamaton. Viimeisinä päätoimittajina työskentelivät Elis Sulkanen ja John L. Ollila. ==Lähteet== ==Aiheesta muualla== * Päivälehti digitoituna Kansalliskirjastossa Luokka:Amerikansuomalaiset sanomalehdet Luokka:Lakkautetut lehdet
Keskilännen Sanomat

Keskilännen Sanomat oli Minnesotan Duluthissa vuosina 1949–1956 ilmestynyt amerikansuomalainen sanomalehti. Onni K. Syrjäniemen toimittama Keskilännen Sanomat perustettiin duluthilaisen Päivälehden lakattua vuonna 1948. Sen julkaisijana toimi Midwest Finnish Publishing Company. Kahdesti viikossa ilmestyneen, linjaltaan konservatiivisen lehden levikki oli 3 200 kappaletta vuonna 1954. Kannattamaton lehti lakkasi sen taloudenhoitajan John Niemen kuoltua helmikuussa 1956, minkä jälkeen tilaajille lähetettiin Minnesotan Uutisia. Keskilännen Sanomien jälkeen Duluthin viimeiseksi suomalaiseksi lehdeksi jäi Industrialisti. ==Lähteet== Luokka:Amerikansuomalaiset sanomalehdet